appianus.bellum-civile 3.8.51
οἱ μὲν δὴ Κικερώνειοι καὶ τούτῳ μάλα φορτικῶς ὠνείδιζόν τε καὶ ἐνύβριζον καὶ τὸν δῆμον ἐκδραμόντες ἠρέθιζον ἐπʼ αὐτὸν καὶ τὸν Σάλουιον ἐς αὐτὸν ἐκάλουν . ὁ δὲ ἀκαταπλήκτως ἐξέτρεχεν , ἕως ἡ βουλὴ κατέσχε δείσασα , μὴ μεταπείσειε τὸν δῆμον ἐς μνήμην ἀγαγὼν Ἀντωνίου . οὐ γὰρ ἠγνόουν καταγινώσκοντες ἀνδρὸς ἐπιφανοῦς πρὸ δίκης οὐδʼ ὅτι τὴν Κελτικὴν ὁ δῆμος αὐτῷ δεδώκει · ἀλλʼ ὑπὲρ τῶν σφαγέων δεδιότες ὠργίζοντο πρώτῳ μετὰ τὴν ἀμνηστίαν ἀνακινήσαντι τὰ κατʼ αὐτούς . διὸ καὶ τῷ Καίσαρι ἐς αὐτὸν προκατεχρῶντο · καὶ ὁ Καῖσαρ οὐκ ἀγνοῶν ᾑρεῖτο καὶ αὐτὸς ὅμως προκαθελεῖν τὸν Ἀντώνιον . τοιᾷδε μὲν ἡ βουλὴ γνώμῃ τὸν Ἀντώνιον εἶχεν ἐν ὀργῇ , ἀναθέμενοι δὲ τὴν ψῆφον , ὡς ὁ δήμαρχος ἐκέλευεν , ἐψηφίσαντο ὅμως Δέκμον τε ἐπαινέσαι οὐκ ἐκστάντα Ἀντωνίῳ τῆς Κελτικῆς , καὶ τοῖς ὑπάτοις Ἱρτίῳ καὶ Πάνσᾳ Καίσαρα συστρατηγεῖν οὗ νῦν ἔχει στρατοῦ , ἐπίχρυσόν τε αὐτοῦ εἰκόνα τεθῆναι καὶ γνώμην αὐτὸν ἐσφέρειν ἐν τοῖς ὑπατικοῖς ἤδη καὶ τὴν ὑπατείαν αὐτὴν μετιέναι τοῦ νόμου θᾶσσον ἔτεσι δέκα , ἔκ τε τοῦ δημοσίου δοθῆναι τοῖς τέλεσι τοῖς ἐς αὐτὸν ἀπὸ Ἀντωνίου μεταστᾶσιν , ὅσον αὐτοῖς ὁ Καῖσαρ ἐπὶ τῇ νίκῃ δώσειν ὑπέσχετο . οἱ μὲν δὴ ταῦτα ψηφισάμενοι διελύθησαν , ὡς τὸν Ἀντώνιον ἔργῳ διὰ τῶνδε εἰδέναι πολέμιον ἐψηφισμένον καὶ τὸν δήμαρχον ἐς τὴν ἐπιοῦσαν οὐδὲν ἔτι ἀντεροῦντα · Ἀντωνίου δὲ ἡ μήτηρ καὶ ἡ γυνὴ καὶ παῖς ἔτι μειράκιον οἵ τε ἄλλοι οἰκεῖοι καὶ φίλοι διʼ ὅλης τῆς νυκτὸς ἐς τὰς τῶν δυνατῶν οἰκίας διέθεον ἱκετεύοντες καὶ μεθʼ ἡμέραν ἐς τὸ βουλευτήριον ἰόντας ἠνώχλουν , ῥιπτούμενοί τε πρὸ ποδῶν σὺν οἰμωγῇ καὶ ὀλολυγαῖς καὶ μελαίνῃ στολῇ παρὰ θύραις ἐκβοῶντες . οἱ δὲ ὑπό τε τῆς φωνῆς καὶ τῆς ὄψεως καὶ μεταβολῆς ἐς τοσοῦτον αἰφνιδίου γενομένης ἐκάμπτοντο . δείσας δʼ ὁ Κικέρων ἐβουληγόρησεν ὧδε .
Lemmas: ὁ μέν δή Κικερώνειος καί οὗτος μάλα φορτικός ὀνειδίζω τε καί ἐνυβρίζω καί ὁ δῆμος ἐκτρέχω ἐρεθίζω ἐπί αὐτός καί ὁ Σάλουιος εἰς αὐτός καλέω . ὁ δέ ἀκατάπληκτος ἐκτρέχω , ἕως ὁ βουλή κατέχω δείδω , μή μεταπείθω ὁ δῆμος εἰς μνήμη ἄγω Ἀντώνιος . οὐ γάρ ἀγνοέω καταγιγνώσκω ἀνήρ ἐπιφανής πρό δίκη οὐδέ ὅτι ὁ Κελτικός ὁ δῆμος αὐτός δίδωμι · ἀλλά ὑπέρ ὁ σφαγεύς δείδω ὀργίζω πρῶτος μετά ὁ ἀμνηστία ἀνακινέω ὁ κατά αὐτός . διό καί ὁ Καῖσαρ εἰς αὐτός προκαταχράομαι · καί ὁ Καῖσαρ οὐ ἀγνοέω αἱρέω καί αὐτός ὅμως προκαθαιρέω ὁ Ἀντώνιος . τοιόσδε μέν ὁ βουλή γνώμη ὁ Ἀντώνιος ἔχω ἐν ὀργή , ἀνατίθημι δέ ὁ ψῆφος , ὡς ὁ δήμαρχος κελεύω , ψηφίζω ὅμως Δέκμος τε ἐπαινέω οὐ ἐξίστημι Ἀντώνιος ὁ Κελτικός , καί ὁ ὕπατος Ἵρτιος καί Πάνσας Καῖσαρ συστρατηγέω ὅς νῦν ἔχω στρατός , ἐπίχρυσος τε αὐτός εἰκών τίθημι καί γνώμη αὐτός εἰσφέρω ἐν ὁ ὑπατικός ἤδη καί ὁ ὑπατεία αὐτός μεθίημι ὁ νόμος ταχύς ἔτος δέκα , ἐκ τε ὁ δημόσιος δίδωμι ὁ τέλος ὁ εἰς αὐτός ἀπό Ἀντώνιος μεθίστημι , ὅσος αὐτός ὁ Καῖσαρ ἐπί ὁ νίκη δίδωμι ὑπισχνέομαι . ὁ μέν δή οὗτος ψηφίζω διαλύω , ὡς ὁ Ἀντώνιος ἔργον διά ὅδε οἶδα πολέμιος ψηφίζω καί ὁ δήμαρχος εἰς ὁ ἐπέρχομαι οὐδείς ἔτι ἀντερῶ · Ἀντώνιος δέ ὁ μήτηρ καί ὁ γυνή καί παῖς ἔτι μειράκιον ὁ τε ἄλλος οἰκεῖος καί φίλος διά ὅλος ὁ νύξ εἰς ὁ ὁ δυνατός οἰκία διαθέω ἱκετεύω καί μετά ἡμέρα εἰς ὁ βουλευτήριον ἔρχομαι ἀνοχλέω , ῥίπτω τε πρό πούς σύν οἰμωγή καί ὀλολυγή καί μέλας στολή παρά θύρα ἐκβοάω . ὁ δέ ὑπό τε ὁ φωνή καί ὁ ὄψις καί μεταβολή εἰς τοσοῦτος αἰφνίδιος γίγνομαι κάμπτω . δείδω δέ ὁ Κικέρων βουληγορέω ὧδε .